《和季翔梦与海禅师看牡丹之作》
明代·管讷

道者栽松去，何因看牡丹。相思春独苦，孤梦夜初残。

子已空中见，师应定里观。归时当记取，饶舌问丰干。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。